melléklet

**Pályázati felhívás a Ferencvárosi Pinceszínház**

**igazgatói munkakörének betöltésére**

Budapest Főváros IX. kerület Ferencváros Önkormányzatának Képviselő-testülete az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény (a továbbiakban: Emt.), valamint az előadó – művészeti szervezet vezetőjének választására irányuló pályázati eljárásról és a munkakör betöltésének szabályairól szóló 155/2017.(VI.15) Korm. rendelet alapján pályázatot hirdet a Ferencvárosi Pinceszínház igazgatói munkakörének betöltésére.

**Foglalkoztatás jellege:**

A foglalkoztatás munkaviszony keretén belül kerül sor, a létrejövő jogviszonyra a munka törvénykönyvéről szóló 2012. évi I. törvény (a továbbiakban: Mt.) rendelkezései irányadóak.
Az *igazgató* az Mt. szerinti vezető állású munkavállalónak minősül.

A munkaviszony létesítésekor három hónap próbaidő kerül kikötésre.

**A munkaviszony kezdő és befejező időpontja:**

A munkaviszony 5 éves határozott, 2021. július1. napjától - 2026. június 30. napjáig tartó időtartamra jön létre.

**A munkába lépés napja:**2021. július 1.

**A munkavégzés helye:**

Budapest, 1096 Budapest, Török Pál u. 3.

**A pályázóra vonatkozó képesítési és egyéb feltételek:**

A vezető munkakörének ellátásával szakirányú felsőfokú végzettséggel (*kivéve az előadó-művészeti szervezet vezetőjének választására irányuló pályázati eljárásról és a munkakör betöltésének szabályairól szóló 155/2017. (VI. 15.) Korm. rendelet 8. § (5) és (6) bekezdéseinek megfelelő mentességet)* ***és*legalább ötéves, szakmai gyakorlattal** vagy **legalább hároméves előadó-művészeti szervezetben szerzett vezetői gyakorlattal** rendelkező személy bízható meg.

* **Szakirányú felsőfokú végzettségnek minősül** a felsőfokú oktatási intézményben szerzett, az intézmény alaptevékenységének megfelelő felsőfokú végzettség és szakképzettség, vagy jogász vagy közgazdász szakképzettség. *(Jogász vagy közgazdász szakképzettségű vezető foglalkoztatása esetén a szervezetnél művészeti vezetőt kell foglalkoztatni.)*
* **Szakmai gyakorlatnak minősül** a valamely előadó-művészeti szervezetnél, a szervezet alaptevékenységének megfelelő és ahhoz közvetlenül kapcsolódó munkakörben, munkavégzésre irányuló egyéb jogviszony esetében pedig az ilyen feladatkörben eltöltött idő. Vezetői gyakorlatnak minősül a valamely előadó-művészeti szervezetnél vezetői vagy magasabb vezetői munkakörben, vagy e feladatkörben munkavégzésre irányuló egyéb jogviszonyban eltöltött idő.
* egészségügyi alkalmasság, cselekvőképesség,
* magyar állampolgárság,
* büntetlen előélet, ne álljon a foglalkozás gyakorlásától eltiltó jogerős ítélet hatálya alatt,
* a pályázat elnyerése esetén vagyonnyilatkozat-tételi eljárás lefolytatása.

**A pályázat elbírálásánál előnyt jelent:**

* előadó-művészeti szervezetnél szerzett vezetői gyakorlat.

**A pályázatnak tartalmaznia kell:**

* az intézmény helyzetelemzésre épülő, a Ferencvárosi Pinceszínház szervezeti, vezetési, fejlesztési struktúrájára vonatkozó részletes vezetői elképzeléseket,
* a pályázó művészeti terveit, a színház adottságainak figyelembe vételével a játszóhelyekre vonatkozó konkrét elképzelését, a megvalósítani kívánt hosszabb távú szakmai-, művészeti koncepciót, mely magába foglalja a színház eddigi működésének, szakmai munkájának, művészi teljesítményének elemzését és átgondolását (beleértve a Pinceszínház jelenlegi repertoárjának áttekintését, és az arra vonatkozó jövőbeni terveket) legalább a következő két évadra produkciós elképzelések bemutatását.
* hazai és nemzetközi szakmai kapcsolatok, partnerek bemutatását,
* a források növelését szolgáló gazdasági stratégiáját, a hazai és nemzetközi pályázatok, támogatók bevonására vonatkozó, ill. a különféle együttműködésekben rejlő lehetőségeket.
* a helyi kulturális és közművelődési intézményekkel való kapcsolatépítési elképzeléseket, a város kulturális életét reprezentáló programok, fesztiválok és a társművészetek rendezvényeinek megvalósításában.
* marketing, pr, kommunikációs stratégiai elképzeléseket, a közönségkapcsolatok fejlesztésére irányuló koncepciót,

**A pályázat részeként benyújtandó iratok, igazolások:**

* a pályázó szakmai életrajza,
* 90 napnál nem régebbi hatósági erkölcsi bizonyítvány,
* az iskolai végzettséget, szakképesítést igazoló okiratok másolata
* szakmai gyakorlatot hitelt érdemlően bizonyító, előadó-művészeti szervezet által kiállított igazolás(ok), másolata,
* nyilatkozat arról, hogy az Mt. 211. § (1)-(2) bekezdésében szereplő összeférhetetlenség fennáll-e, megjelölve az összeférhetetlenség jellegét, formáját (összeférhetetlenség fennállása esetén a mentesítésről és annak feltételeiről a munkáltató dönt),
* nyilatkozat a 155/2017. (VI. 15.) Korm. rendelet 7. § (1) bekezdésében foglaltakról *(sikeres pályázó, pályázati anyagának nyilvánosságra hozataláról)*
* nyilatkozat vagyonnyilatkozat-tételi kötelezettség teljesítésének vállalásáról,
* a pályázó nyilatkozata arról, hogy hozzájárul a pályázati anyagban foglalt személyes adatainak a pályázati eljárással összefüggésben szükséges kezeléséhez, továbbításához, továbbá, hogy a pályázat elbírálásában részt vevők a pályázati anyagot megismerhetik, és abba betekinthetnek
* amennyiben a pályázó pályázatának zárt ülés keretében történő tárgyalását kéri, erre irányuló írásbeli nyilatkozata

**A Ferencvárosi Pinceszínház gazdálkodásának 2021. évre tervezett költségvetése:**

**2021. évi tervezett bevételek :**

Önkormányzati támogatás: 114.828.000- Ft

Támogatás értékű működési bevétel: - Ft

Működési jegybevétel: 11.430.000- Ft

Összesen: 126.258.000- Ft

**2021. évi tervezett kiadások**

Személyi juttatások 60.130.000- Ft

Munkaadókat terhelő járulékok 9.628.000- Ft

Dologi kiadások: 55.000.000- Ft

Beruházások: 1.500.000- Ft

Összesen: 126.258.000.- Ft

**2021. évi létszámkeret: 11 fő**

szakmai dolgozó: 8 fő

egyéb dolgozó : 2 fő

vezető (igazgató): 1 fő

összesen: 11 fő

**A fenntartó által meghatározott követelmények:**

* A Pinceszínház saját arculatának megújítása és kialakítása, új közönségrétegek bevonása, annak az állandó közönségnek a megtalálása, akik számára vonzó a gondolkodó, útkereső, provokatív, társadalmilag érzékeny színház.
* Magas művészeti színvonalú színpadi alkotások létrehozása.
* Az új művek létrehozásának ösztönzése, élő kapcsolat fenntartása az alkotóművészekkel és a közönséggel.
* Tevékenységével alkotó módon részt vesz a kerület kulturális életében, akár a hagyományos színházi tevékenységen túl. A Színház kulturális központ szerepének hangsúlyozása: a színház alapműködését nem akadályozva más műfajú produkciók, kiállítások, rendezvények befogadása.
* Olyan befogadó program kidolgozása, mely a pályázó művészeti koncepciója mellett teret ad a felsőfokú színházművészeti képzés (pl.: az SZFE, a Freeszfe, az MKE, és Szent István Egyetem Kaposvári Művészeti Kar) jelenlegi és öt éven belül végzett hallgatóinak (a pályázó által elképzelt arányban) szakmájuk gyakorlására, elképzeléseik megvalósítására, a közönség előtti megmérettetésére, E befogadó program célja visszanyúlni a Pinceszínház legfontosabb korszakaihoz, amikor számos jelentős művész pályája indult innen és, hogy a pályakezdők is megtapasztalhassák a művészi szabadságot és az alkotással járó szakmai felelősséget egyaránt.

**Javadalmazás:**A munkabér és egyéb juttatások megállapítása a felek megállapodása alapján, illetve az Mt. vezető állású munkavállalókra vonatkozó rendelkezése alapján történik, betartva az Emtv. 39/A. §-ában előírtakat. Kérjük a pályázó a bérigényét jelölje meg.

**A pályázat benyújtásának határideje:** Az Emberi Erőforrások Minisztériuma honlapján történő közzétételtől számított 30 munkanap.

**A pályázat elbírálásának módja:**

A pályázatok véleményezésre felkért szakmai bizottság a pályázatokat a benyújtási határidő lejártát követő 30 napon belül értékeli. A szakmai bizottság ülésére meghívást kapnak az érvényesen pályázók személyes meghallgatásra. A pályázatokról, az igazgatói munkakör betöltéséről Budapest Főváros IX. kerület Ferencváros Önkormányzatának Képviselő-testülete a szakmai bizottság véleményezését követő első testületi ülésén dönt, a szakmai bizottság ajánlása és a Kulturális Egyházügyi és Nemzetiségi Bizottság állásfoglalásának ismeretében.A munkaviszony *3* hónap próbaidő kikötése mellett jön létre. A pályázat kiírója fenntartja magának a jogot, hogy a pályázatot eredménytelennek nyilvánítsa.

A hiányosan, vagy késedelmesen benyújtott pályázatokat a pályáztató érvénytelennek nyilváníthatja annak érdemi elbírálása nélkül.

A pályázattal kapcsolatosan további információt Kerek András megbízott igazgató nyújt a 06 30 659 7889-as telefonszámon, hétköznap 8-16 óra között.

**A pályázat benyújtásának módja:**

* Postai úton, a pályázatnak a Budapest Főváros IX. Kerület Ferencvárosi Önkormányzat *polgármester* címére történő megküldésével (1092 Budapest, Bakáts tér 14. ). Kérjük a borítékon feltüntetnia munkakör megnevezését: „Ferencvárosi Pinceszínház igazgató munkakör”. Postai küldeményesetén a postára adás napja legkésőbb a benyújtási határidő utolsó napja lehet.

**vagy**

* Elektronikus úton Baloghné dr. Nagy Edit címzetes főjegyző részére a jegyzo@ferencvaros.hu e-mail címre megküldve